Diari Oficial de la Generalitat Valenciana


Sumari del DOGV 9523, del 31-01-2023 (2023/714)

RESOLUCIÓ de 20 de gener de 2023, de la Direcció General de Valenciana d'Aprofitament Energètic de Residus, SA, VAERSA, per la qual s'informa d'una correcció d'errors en les bases del procés selectiu per a la provisió d'una plaça de veterinària o veterinari per concurs oposició corresponent a l'oferta d'ocupació pública de VAERSA, relativa al procés d'estabilització d'ocupació per a 2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9523

Data del DOGV
:   31-01-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/714


Data del document
:   19-01-2023

Organisme emissor
:   Valenciana d'Estratègies i Recursos per a la Sostenibilidad Ambiental, SA

Tipus de document
:   Resolució

Anàlisi jurídica

 Descriptors 

:   * concurs administratiu
    * concurs administratiu

RESOLUCIÓ de 20 de gener de 2023, de la Direcció General de Valenciana d'Aprofitament Energètic de Residus, SA, VAERSA, per la qual s'informa d'una correcció d'errors en les bases del procés selectiu per a la provisió d'una plaça de veterinària o veterinari per concurs oposició corresponent a l'oferta d'ocupació pública de VAERSA, relativa al procés d'estabilització d'ocupació per a 2022. [2023/714]  
  
  
En data 30 de desembre de 2022 s'ha publicat en el DOGV núm. 9501, anunci de la convocatòria per a la provisió, com a personal laboral indefinit, d'una plaça de veterinària/o, inclosa en l'oferta d'ocupació pública de VAERSA, relativa al procés d'estabilització d'ocupació per a 2022, per a la seua cobertura mitjançant concurs oposició.  
Havent-se detectat una errada en les esmentades bases, mitjançant la present resolució es procedeix a modificar les funcions indicades en les bases per al lloc R010037, sent les mateixes les següents:  
- Suport en el control de segon nivell realitzat a les cooperatives.  
- Suport en el control de la gestió de l'ajut rebut a través dels programes operatius de les OPFH.  
- Controls de camp en explotacions ovines, caprines i bovines en l'àmbit dels ajuts associats a la ramaderia (PAC) i ajuts FEADER relacionades amb la ramaderia (ZLN, ajuts a raça).  
- Gravació dels resultats dels controls de camp en l'aplicació informàtica destinada a l'efecte (SINAPA).  
- Control i estudi d'estadístiques de control, per verificar del compliment dels objectius anuals de percentatges de control de cada línia (oví, caprí, etc.).  
- Anàlisi i estudi de sol·licituds d'ajuts per elaborar els processos de mostreig.  
- Exercir, en general, aquelles tasques anàlogues o relacionades amb les anteriors que, dins del marc de les funcions de categoria professional, li siguen encomanades pels seus superiors, que estiguen relacionades amb el lloc de treball.  
De la mateixa manera, per a aquest lloc no es requereix el «Curs per a la realització de les proves diagnòstiques davant la tuberculosi bovina».  
L'errada assenyalada i la seua correcció en les bases de la convocatòria, incloent-hi els llocs indicats, suposen la decisió d'ampliar el termini d'inscripció per a la participació en el procés selectiu.  
El termini de presentació de candidatures serà de quinze dies naturals. El dia d'inici del còmput d'aquest termini serà el mateix dia de la publicació d'aquesta resolució en el Diari Oficial de la Generalitat Valenciana. Totes les persones interessades a participar en el procés hauran de realitzar la seua inscripció durant aquest període, no considerant-se les inscripcions realitzades prèvies a la present resolució.  
Les bases de la convocatòria apareixen íntegrament publicades en el portal d'ocupació de VAERSA, Valenciana d'Aprofitament Energètic de Residus, SA, https://empleo.portalvaersa.com   
Els successius anuncis que procedisquen relatius a aquesta convocatòria es publicaran al portal d'ocupació de VAERSA https://empleo.portalvaersa.com   
  
València, 20 de gener de 2023.- El director general de VAERSA: Juan Manuel Ramón Paul.